
MÓDOSÍTÁSOK
A Nőjogi és Esélyegyenlőségi Bizottság benyújtja a Külügyi Bizottságnak mint illetékes bizottságnak a következőket:
<RepeatBlock-Amend><Amend>Módosítás		<NumAm>1</NumAm>
<DocAmend>Állásfoglalási indítvány</DocAmend>
<Article>G preambulumbekezdés (új)</Article>
	

	Állásfoglalási indítvány
	Módosítás

	
	G. 	mivel a szegénység által kiváltott migrációs helyzetek növelik a nők erőszaknak, többek között szexuális erőszaknak való kitettségét; mivel az ENSZ menekültügyi főbiztosa szerint a Földközi-tengeren átutazó női migránsok 90%-a válik embercsempészek vagy más migránsok által elkövetett nemi erőszak áldozatává1a;

	
	____________________

	
	1aENSZ-hírek, „Az otthonukból menekülni kényszerült nők fokozottan ki vannak téve a szexuális erőszak kockázatának – figyelmeztet az ENSZ Menekültügyi Főbiztosának Hivatala”,  https://news.un.org/fr/story/2024/11/1150996



Or. <Original>{EN}en</Original>
</Amend>
<Amend>Módosítás		<NumAm>2</NumAm>
<DocAmend>Állásfoglalási indítvány</DocAmend>
<Article>H preambulumbekezdés (új)</Article>
	

	Állásfoglalási indítvány
	Módosítás

	
	H. 	mivel az EU-ban egyre több nő és lány él a női nemi szervek megcsonkításának következményeivel1a; mivel a veszélyeztetett lányok száma évről évre tovább növekszik – különösen azoké, akik olyan országokból származnak, ahol a női nemi szervek megcsonkítását gyakorolják, mint Szomália, Szenegál, Nigéria, Etiópia és Kamerun –, és jelentős arányban vannak jelen Spanyolországban (9–15%), Dániában (11–21%), Ausztriában (12–18%) és Luxemburgban (12–17%);

	
	____________________

	
	1a Nemek Közötti Egyenlőség Európai Intézete, „A női nemi szervek megcsonkítása kockázatának kitett lányok becsült száma az Európai Unióban: Dánia, Spanyolország, Luxemburg és Ausztria”,  


Or. <Original>{EN}en</Original>
</Amend>
<Amend>Módosítás		<NumAm>3</NumAm>
<DocAmend>Állásfoglalási indítvány</DocAmend>
<Article>I preambulumbekezdés (új)</Article>
	

	Állásfoglalási indítvány
	Módosítás

	
	I. 	mivel a kényszerházasság1a továbbra is elterjedt a világ számos régiójában, különösen a szubszaharai, illetve Nyugat- és Közép-Afrikában; mivel erről egyre gyakrabban számolnak be az európai migráns közösségekben, különösen az olyan országokból származó lányok körében, ahol ez a gyakorlat általános és jogszerű;

	
	____________________

	
	1aENSZ, „Gyermek- és kényszerházasság, beleértve a humanitárius helyzeteket is”,  https://www.ohchr.org/es/women/child-and-forced-marriage-including-humanitarian-settings. 


Or. <Original>{EN}en</Original>
</Amend>
<Amend>Módosítás		<NumAm>4</NumAm>
<DocAmend>Állásfoglalási indítvány</DocAmend>
<Article>J preambulumbekezdés (új)</Article>
	

	Állásfoglalási indítvány
	Módosítás

	
	J.	 mivel a bizonyítékok azt mutatják, hogy a családok felbomlása és a stabil családi struktúrák hiánya aránytalanul nagyobb mértékben teszi ki a nőket és a gyermekeket a társadalmi és gazdasági kiszolgáltatottságnak, aláássa biztonságukat, jóllétüket és lehetőségeiket, gyengíti a társadalmi kohéziót és hozzájárul a politikai instabilitáshoz1a;

	
	____________________

	
	1a Gazdasági Együttműködési és Fejlesztési Szervezet, „OECD családi adatbázis”, https://www.oecd.org/en/data/datasets/oecd-family-database.html. 


Or. <Original>{EN}en</Original>
</Amend>
<Amend>Módosítás		<NumAm>5</NumAm>
<DocAmend>Állásfoglalási indítvány</DocAmend>
<Article>K preambulumbekezdés (új)</Article>
	

	Állásfoglalási indítvány
	Módosítás

	
	K. 	mivel világszerte továbbra is a keresztény közösségek a leginkább üldözött vallási csoportok, és a nők és lányok gyakran szexuális erőszak és kényszerű áttérés célpontjai1a;

	
	____________________

	
	1a Open Doors, „Világszerte: Bizonytalanság - A nemek szerinti jelentés 2024”,  


Or. <Original>{EN}en</Original>
</Amend>
<Amend>Módosítás		<NumAm>6</NumAm>
<DocAmend>Állásfoglalási indítvány</DocAmend>
<Article>L preambulumbekezdés (új)</Article>
	

	Állásfoglalási indítvány
	Módosítás

	
	L.	mivel a születendő gyermek nemén alapuló szelektív abortusz továbbra is lányok millióit érinti világszerte, és Indiában és Kínában jelentős egyensúlytalanságok tapasztalhatók a nemek aránya között; mivel ez a gyakorlat nemcsak aláássa az élethez való alapvető jogot, hanem a nemi alapú megkülönböztetés egyik formáját is jelenti;


Or. <Original>{EN}en</Original>
</Amend>
<Amend>Módosítás		<NumAm>7</NumAm>
<DocAmend>Állásfoglalási indítvány</DocAmend>
<Article>M preambulumbekezdés (új)</Article>
	

	Állásfoglalási indítvány
	Módosítás

	
	M. 	mivel a kényszerabortusz és az abortuszra kényszerítés az alapvető emberi jogok súlyos megsértésének és a nők elleni erőszak egy formájának minősül, megfosztva az anyákat méltóságuktól és a születendő gyermekeket az élethez való jogtól; mivel ez a gyakorlat nemcsak az anyaságot és a családot ássa alá, hanem az emberi élet eldobhatóként való kezelésének veszélyes következményeit is felfedi;


Or. <Original>{EN}en</Original>
</Amend>
<Amend>Módosítás		<NumAm>8</NumAm>
<DocAmend>Állásfoglalási indítvány</DocAmend>
<Article>N preambulumbekezdés (új)</Article>
	

	Állásfoglalási indítvány
	Módosítás

	
	N. 	mivel az (EU) 2024/17121a irányelv az emberkereskedelemnek minősülő gyakorlatok körébe sorolja a béranyasághoz, a kényszerházassághoz vagy a jogellenes örökbefogadáshoz kapcsolódó kizsákmányolást; mivel az ENSZ nők és lányok elleni erőszakkal foglalkozó különleges előadója a béranyaságot a nők elleni gazdasági, pszichológiai, fizikai és reproduktív erőszak egyik formájaként ismerte el a nők elleni erőszakról szóló jelentésében (A/80/158)1b;

	
	____________________

	
	1aAz Európai Parlament és a Tanács (EU) 2024/1712 irányelve (2024. június 13.) az emberkereskedelem megelőzéséről és az ellene folytatott küzdelemről, valamint az áldozatok védelméről szóló 2011/36/EU irányelv módosításáról (HL L, 2024/1712., 2024.6.24., ELI: http://data.europa.eu/eli/dir/2024/1712/oj).
1bENSZ-közgyűlés, „A nőkkel és lányokkal szembeni erőszak, annak okai és következményei – A főtitkár feljegyzése”, 80. ülésszak, https://docs.un.org/en/A/80/158. 


Or. <Original>{EN}en</Original>
</Amend>
<Amend>Módosítás		<NumAm>9</NumAm>
<DocAmend>Állásfoglalási indítvány</DocAmend>
<Article>O preambulumbekezdés (új)</Article>
	

	Állásfoglalási indítvány
	Módosítás

	
	O. 	mivel az ENSZ nők és lányok elleni erőszakkal foglalkozó különleges előadójának jelentése (A/HRC/59/47)1a kiemeli, hogy a jogszabályokban és a politikákban a nemekhez kötődő nyelvezet és kategóriák szisztematikus eltávolítása közvetlen támadást jelent a nők ellen, gyengítve védelmüket, valamint elfedve az erőszak és a megkülönböztetés valódi okait; mivel – amint az ugyanebben a jelentésben is szerepel – a biológiai nem politikai jelentőségét védelmező nők több országban cenzúrával, jogi zaklatással, munkahelyük és jövedelmük elvesztésével, platformokról és előadói megbízatásokból való eltávolítással, valamint kutatásaik publikálásának megtagadásával szembesülnek, és egyeseket olyan mértékben kiközösítenek, hogy öngyilkosságot kísérelnek meg, ami súlyosan aláássa a nők és lányok biztonságos és méltóságteljes részvételét a társadalomban;

	
	____________________

	
	1aAz ENSZ Emberi Jogi Tanácsa, „Nők és lányok elleni nemi alapú erőszak: új határok és felmerülő kérdések”, 59. ülésszak,  


Or. <Original>{EN}en</Original>
</Amend>
<Amend>Módosítás		<NumAm>10</NumAm>
<DocAmend>Állásfoglalási indítvány</DocAmend>
<Article>1 a bekezdés (új)</Article>
	

	Állásfoglalási indítvány
	Módosítás

	
	1a. 	sajnálatát fejezi ki amiatt, hogy az Európai Unió Alapjogi Ügynökségének 2025. évi alapjogi jelentése nem foglalkozik a keresztények üldözésével, beleértve a keresztény nők sajátos sebezhetőségét;


Or. <Original>{EN}en</Original>
</Amend>
<Amend>Módosítás		<NumAm>11</NumAm>
<DocAmend>Állásfoglalási indítvány</DocAmend>
<Article>4 a bekezdés (új)</Article>
	

	Állásfoglalási indítvány
	Módosítás

	
	4a.	felhívja a tagállamokat, hogy dolgozzanak ki és hajtsanak végre olyan politikákat, amelyek megerősítik a családi életet, védik a háztartások integritását, és átfogó támogatást nyújtanak a szülőknek, különösen az anyáknak, ami kulcsfontosságú intézkedés a társadalmi stabilitás, a gyermekek jólléte és a demokratikus társadalmak megfelelő működésének megőrzése érdekében;


Or. <Original>{EN}en</Original>
</Amend>
<Amend>Módosítás		<NumAm>12</NumAm>
<DocAmend>Állásfoglalási indítvány</DocAmend>
<Article>25 a bekezdés (új)</Article>
	

	Állásfoglalási indítvány
	Módosítás

	
	25a. 	hangsúlyozza, hogy az irreguláris migrációs útvonalak, különösen a Földközi-tenger térségében, olyan környezetté váltak, ahol a nők rendszeresen ki vannak téve erőszaknak, többek között a nemi erőszaknak és a bántalmazás egyéb formáinak; hangsúlyozza, hogy a nem biztonságos és illegális migrációs csatornák tolerálásával az EU közvetve e kockázatoknak teszi ki a nőket; ezért olyan uniós szintű politikákat szorgalmaz, amelyek hatékonyan felszámolják a csempészhálózatokat, megakadályozzák a tranzitzónákban lévő nők kizsákmányolását, és előnyben részesítik a biztonságot és a védelmet a szabálytalan belépéssel szemben;


Or. <Original>{EN}en</Original>
</Amend>
<Amend>Módosítás		<NumAm>13</NumAm>
<DocAmend>Állásfoglalási indítvány</DocAmend>
<Article>26 a bekezdés (új)</Article>
	

	Állásfoglalási indítvány
	Módosítás

	
	26a. 	emlékeztet, hogy az EU-nak aktívan el kell ítélnie a kényszerabortuszt, az abortuszra kényszerítést és a nemtől függő abortuszt mint alapvető emberi jogi jogsértéseket; felhívja a tagállamokat, hogy hajtsanak végre olyan hatékony intézkedéseket, amelyek védik a születendő gyermek élethez való jogát és védik a nők méltóságát;


Or. <Original>{EN}en</Original>
</Amend>
<Amend>Módosítás		<NumAm>14</NumAm>
<DocAmend>Állásfoglalási indítvány</DocAmend>
<Article>26 b bekezdés (új)</Article>
	

	Állásfoglalási indítvány
	Módosítás

	
	26b. 	megerősíti, hogy ellenzi az emberkereskedelem különböző formáit és a nők kizsákmányolását, beleértve a béranyasághoz kapcsolódó kizsákmányolást, a kényszerházasságot és a jogellenes örökbefogadást; ösztönzi a tagállamokat, hogy ítéljék el ezeket a gyakorlatokat, és küzdjenek ellenük; üdvözli a casablancai nyilatkozatra irányuló kezdeményezést, amely egy szakértőkből, kutatókból, ügyvédekből és orvosokból álló nemzetközi csoport által kidolgozott, a béranyaság globális tilalmáról szóló nemzetközi egyezményre irányuló javaslat;


Or. <Original>{EN}en</Original>
</Amend>
<Amend>Módosítás		<NumAm>15</NumAm>
<DocAmend>Állásfoglalási indítvány</DocAmend>
<Article>38 a bekezdés (új)</Article>
	

	Állásfoglalási indítvány
	Módosítás

	
	38a. 	sajnálatát fejezi ki a nemi ideológia romboló következményei és a nők identitásának törlése miatt, amelyek aláásták jogaikat és védelmüket, megkülönböztetésnek és erőszaknak tették ki őket, és súlyosan érintették érzelmi és pszichológiai jóllétüket; felhívja a tagállamokat, hogy határozottan lépjenek fel a jogi és politikai egyértelműség helyreállítása, a „nő” kategória védelme, valamint a nők biztonságának és méltóságának biztosítása érdekében;


Or. <Original>{EN}en</Original>
</Amend>
<Amend>Módosítás		<NumAm>16</NumAm>
<DocAmend>Állásfoglalási indítvány</DocAmend>
<Article>39 a bekezdés (új)</Article>
	

	Állásfoglalási indítvány
	Módosítás

	
	39a. 	emlékeztet arra, hogy a női nemi szervek megcsonkítása és a kényszerházasság egyre gyakoribbá válása az olyan országokból származó lányok körében, ahol ezek a gyakorlatok legálisak, valamint Európában a migráns közösségeken belül jelentett esetek növekvő száma komoly fenyegetést jelent a nők és lányok jóllétére és biztonságára nézve; hangsúlyozza, hogy az EU-nak prioritásként kell kezelnie védelmüket, és biztosítania kell alapvető emberi jogaik tiszteletben tartását; ezért szigorú intézkedéseket szorgalmaz az ilyen káros gyakorlatok fenntartására törekvő egyének és szervezetek EU-ba való belépésének megakadályozása érdekében, valamint olyan politikákat, amelyek hatékonyan védik a nők és lányok egészségét, méltóságát és biztonságát;


Or. <Original>{EN}en</Original>
</Amend>
</RepeatBlock-Amend>

